[{"text_idx": "#000003", "text": "Yn ei ddiweddariad diweddaraf, cyflwynodd Teams eu sianel gyfieithu newydd ar gyfer cyfarfodydd ar-lein. Nawr, gallwch bennu cyfieithydd ar gyfer eich cyfarfod a gall y rhai sydd ar yr alwad wrando ar y cyfieithiad. Datblygwyd y datrysiad hwn ar y cyd rhwng Microsoft a Llywodraeth Cymru."}, {"text_idx": "#000004", "text": "Os oes gennych unrhyw gwestiynau am ddefnyddio Teams, cysylltwch ag is@aber.ac.uk."}, {"text_idx": "#000005", "text": "Yn unol a\u0302 gofynion statudol Safonau\u2019r Gymraeg a pholisi mewnol y Brifysgol ar ddefnyddio\u2019r Gymraeg, mae Canolfan Gwasanaethau Cymraeg yn darparu gwasanaeth Cyfieithu ar y Pryd mewn cyfarfodydd (h.y. cyfarfodydd rhithwir, hybrid ac wyneb yn wyneb)."}, {"text_idx": "#000006", "text": "Mae Cyfieithu ar y Pryd yn caniata\u0301u i\u2019r rhai sy\u2019n mynychu ddefnyddio eu dewis iaith (e.e. Cymraeg/Saesneg) yn gwbl naturiol ac yn rhwydd mewn, er enghraifft, cyfarfodydd, pwyllgorau a digwyddiadau. I gael rhagor o wybodaeth, cysylltwch a\u0302 Chanolfan Gwasanaethau Cymraeg: tlustaff@aber.ac.uk."}, {"text_idx": "#000007", "text": "Canllawiau i\u2019r rhai sy\u2019n trefnu cyfarfodydd"}, {"text_idx": "#000008", "text": "Sut mae rhoi\u2019r sianel gyfieithu ar waith mewn cyfarfod Teams?"}, {"text_idx": "#000011", "text": "O\u2019r gwymplen Iaith Wreiddiol, dewiswch Welsh/Cymraeg*. Ar gyfer yr Iaith Darged dewiswch English/Saesneg.\nAr ddechrau\u2019r cyfarfod Teams, atgoffwch bawb bod cyfieithydd ar yr alwad a bod croeso iddyn nhw siarad yn Gymraeg. Cyfeiriwch y rhai y mae angen y gwasanaeth cyfieithu arnyn nhw at y sianel gyfieithu (ceir cyfarwyddiadau isod)."}, {"text_idx": "#000012", "text": "* Yng Nghymru, rydym fel arfer yn cyfieithu ar y pryd o\u2019r Gymraeg i\u2019r Saesneg er mwyn i siaradwyr Cymraeg gyfrannu at gyfarfodydd/digwyddiadau yn eu dewis iaith. Fodd bynnag, dan amgylchiadau arbennig, megis wrth ymdrin a\u0302 chwynion ac achosion disgyblu, neu mewn sefyllfaoedd sy\u2019n ymwneud a\u0302 lles neu fuddiant personol, rydym yn darparu gwasanaeth cyfieithu ar y pryd o\u2019r Saesneg i\u2019r Gymraeg hefyd."}, {"text_idx": "#000013", "text": "Byddwch yn derbyn y gwahoddiad calendr a fydd eisoes wedi\u2019i greu gyda chi yn gyfieithydd.\nRhaid i chi ymuno a\u0302\u2019r cyfarfod gyda\u2019ch manylion defnyddiwr Prifysgol Aberystwyth.\nOs gwahoddir chi i\u2019r cyfarfod fel cyfieithydd, byddwch yn ymuno a\u0302\u2019r sianel gyfieithu\u2019n awtomatig.\nNi fydd y rhai yn y prif gyfarfod yn gallu eich clywed oni bai eu bod yn dewis y sianel gyfieithu, felly gwnewch yn siw\u0302r bod gennych ryw fodd o gysylltu a\u0302 chadeirydd y cyfarfod os oes gennych unrhyw gwestiynau."}, {"text_idx": "#000014", "text": "I wrando ar sianel y cyfieithydd, ymunwch a\u0302\u2019r cyfarfod.\nByddwch yn cael y neges Choose language/Dewiswch iaith yn y ffenestr uchaf:"}, {"text_idx": "#000015", "text": "Dewiswch o\u2019r gwymplen yr iaith rydych chi am wrando arni (e.e. os nad ydych yn siarad Cymraeg, dewis English/Saesneg)."}, {"text_idx": "#000016", "text": "Os oes angen i chi ddechrau gwrando ar y sianel gyfieithu yng nghanol cyfarfod neu ar o\u0302l i\u2019r opsiwn cyfieithu ar y pryd diflannu, ewch i More/Mwy ar eich bar tasgau:"}, {"text_idx": "#000017", "text": "Dewiswch Language Interpretation/Cyfieithu ar y Pryd a dilynwch y camau uchod i ddewis eich iaith."}, {"text_idx": "#000018", "text": "I newid yn o\u0302l i iaith y cyfarfod:"}, {"text_idx": "#000020", "text": "Ychwanegu cyfieithydd ar y pryd allanol"}, {"text_idx": "#000021", "text": "Mae ffwythiant cyfieithu ar y pryd Microsoft Teams wedi datblygu ac mae bellach yn caniata\u0301u i bobl sydd a\u0302 chyfrifon allanol (nad ydynt yn gweithio i\u2019r Brifysgol) fod yn gyfieithwyr ar y pryd."}, {"text_idx": "#000022", "text": "Dim ond ar o\u0302l i\u2019r cyfarfod ddechrau y gallwch chi wneud rhywun o du allan i\u2019r sefydliad yn gyfieithydd ar y pryd \u2013 nid oes modd gwneud hyn ymlaen llaw ar hyn o bryd."}, {"text_idx": "#000023", "text": "Bydd angen ichi alluogi\u2019r ffwythiant cyfieithu yng ngosodiadau\u2019r cyfarfod a gwneud rhywun sydd a\u0302 chyfrif Prifysgol Aberystwyth yn gyfieithydd. Dylech gynnwys y mynychwr allanol yn apwyntiad y cyfarfod."}, {"text_idx": "#000024", "text": "Wedi i\u2019r cyfarfod ddechrau, ac wedi i\u2019r cyfieithydd allanol ymuno, cliciwch ar ei enw o\u2019r rhestr cyfranogwyr a dewiswch \u2018Gwneud yn Gyfieithydd/Make an interpreter\u2019."}, {"text_idx": "#000025", "text": "Yna bydd yn rhaid ichi bennu\u2019r iaith wreiddiol a\u2019r sianel gyfieithu ar gyfer y cyfieithydd ar y pryd.Gellir newid y sawl sydd wedi\u2019i wneud yn gyfieithydd yng ngosodiadau\u2019r cyfarfod i fod yn un o fynychwyr y cyfarfod. Cliciwch ar ei enw a dewiswch \u2018Gwneud yn fynychwr/Make an Attendee\u2019."}, {"text_idx": "#000027", "text": "Leave a Comment Diddymu ymateb"}, {"text_idx": "#000028", "text": "Ni fydd eich cyfeiriad e-bost yn cael ei gyhoeddi. Mae'r meysydd gofynnol yn cael eu marcio *"}, {"text_idx": "#000029", "text": "Notify me of follow-up comments by email."}, {"text_idx": "#000030", "text": "Notify me of new posts by email."}, {"text_idx": "#000032", "text": "Subscribe to Blog via Email\nEnter your email address to subscribe to this blog and receive notifications of new posts by email."}, {"text_idx": "#000033", "text": "Subscribe to Blog via Email"}, {"text_idx": "#000034", "text": "Enter your email address to subscribe to this blog and receive notifications of new posts by email."}]